Temeljem Odluke o raspisivanju javnog poziva za financiranje projekata međunarodne razvojne
suradnje organizacija civilnog društva KLASA: 302-01/21-01/20, URBROJ: 521-VIII-02-21-1 od 12.
travnja 2021. godine, Ministarstvo vanjskih i europskih poslova Republike Hrvatske raspisuje

JAVNI POZIVZA FINANCIRANJE
PROJEKATA MEĐUNARODNE RAZVOJNE SURADNJE
ORGANIZACIJA CIVILNOG DRUŠTVA
I.
Pravo podnošenja projektnih prijava na Javni poziv za financiranje projekata međunarodne razvojne
suradnje organizacija civilnog društva (dalje u tekstu: javni poziv) imaju organizacije civilnog društva
registrirane u Republici Hrvatskoj s djelatnostima na području međunarodne razvojne suradnje, čijiprojektni prijedlozi promiču vrijednosti i načela razvojne suradnje u partnerskim državama sukladno
Zakonu o razvojnoj suradnji i humanitarnoj pomoći inozemstvu (Narodne novine, broj 146/08),
ciljevima i prioritetima Nacionalne strategije razvojne suradnje Republike Hrvatske za razdoblje od
2017. do 2021. godine (Narodne novine, broj 107/17, dalje u tekstu: Nacionalna strategijameđunarodne razvojne suradnje Republike Hrvatske) te uvjetima ovog javnog poziva.
II.
Financijska sredstva namijenjena financiranju projekata međunarodne razvojne suradnje temeljem
ovog javnog poziva ukupno iznose 3.000.000,00 kn. Najmanji iznos financijskih sredstava koji može biti
dodijeljen po pojedinom projektu je 100.000,00 kuna, a najveći iznos 300.000,00 kn.
Ministarstvo vanjskih i europskih poslova nije u obvezi utrošiti cjelokupan iznos sredstava iz
prethodnog stavka namijenjenih financiranju aktivnosti ovog javnog poziva.
III.
Uvjeti, kriteriji i postupci za prijavu i dodjelu sredstava za financiranje projekata međunarodne razvojne
suradnje propisani su Uputama za prijavitelje i pripadajućim obrascima (dalje u tekstu: natječajna
dokumentacija) i objavljeni su na javnim internetskim stranicama Ministarstva vanjskih i europskih
poslova (http://www.mvep.hr/hr/ministarstvo/natjecaji).
IV.
Javni poziv otvoren je za prijavu nekomercijalnih projekata koji imaju za cilj ostvariti konkretne
rezultate u državama u razvoju sukladno zemljopisnim i sektorskim prioritetima Nacionalne strategije
razvojne suradnje Republike Hrvatske te doprinijeti međunarodnoj prepoznatljivosti Republike
Hrvatske na području međunarodne razvojne suradnje.
Aktivnosti projektnih prijedloga moraju se provoditi kumulativno najmanje u jednoj državi zemljopisnih
prioriteta te najmanje na području jednog sektorskog prioriteta Nacionalne strategije razvojne

suradnje Republike Hrvatske. Obuhvaćanje jednog ili više tematskih i specifičnih ciljeva javnog poziva
kriteriji su za dodatno vrednovanje projektnog prijedloga.
Tematski ciljevi javnog poziva su:−−−−−−−−

Jačanje kapaciteta za demokratski razvoj društva
Suzbijanje društveno-ekonomskih posljedica pandemije COVID-19, potpora zdravstvenomsustavu
Jačanje uloge žena, ravnopravnost spolova
Prijenos iskustava iz demokratske tranzicije i ljudska prava
Jačanje pravne države i dobrog upravljanja
Sigurnost
Poticanje gospodarskog razvoja, digitalizacija
Zaštita okoliša, klimatske promjene, energetika, zelena tranzicija

Specifični ciljevi javnog poziva su:-Osnažiti kapacitete i umrežavanje nacionalnih organizacija civilnog društva u području
međunarodne razvojne suradnje
Doprinijeti promicanju prioriteta i vidljivosti Republike Hrvatske na području međunarodnerazvojne suradnjeV.

Rok za podnošenje projektnih prijava na javni poziv je 27. svibnja 2021. godine.
Prijave se podnose pod uvjetima i na način propisan Uputama za prijavitelje i natječajnoj dokumentaciji
dostupnoj na javnim internetskim stranicama Ministarstva vanjskih i europskih poslova
http://www.mvep.hr/hr/ministarstvo/natjecaji.
Prijave se podnose isključivo preporučenom poštanskom pošiljkom na adresu Ministarstva vanjskih i
europskih poslova, Trg Nikole Šubića Zrinskog 7-8, 10000 Zagreb. Na vanjskom dijelu omotnice
potrebno je istaknuti puni naziv i adresu prijavitelja s napomenom “Ponuda za Javni poziv za
financiranje projekata međunarodne razvojne suradnje organizacija civilnog društva“.
Prijave poslane nakon navedenog roka, nepravilno označene ili podnesene na način suprotan Uputamaza prijavitelje i uvjetima javnog poziva, neće se razmatrati, odnosno, bit će odbačene.
VI.
Postupak administrativne provjere projektnih prijava, procjene kvalitete projektnih prijedloga, dostava
dodatne dokumentacije i pojašnjenja, donošenje odluke o financiranju, ugovaranje, podnošenje
prigovora, postupanje s dokumentacijom kao i indikativni kalendar provedbe javnog poziva detaljno
su opisani u Uputama za prijavitelje.
VII.
Rezultati javnog poziva s podacima o prijaviteljima i projektima za koje su odobrena financijska
sredstva objavit će se na javnim internetskim stranicama Ministarstva vanjskih i europskih poslova
http://www.mvep.hr/hr/ministarstvo/natjecaji u roku od osam (8) radnih dana od donošenja Odlukeo financiranju.

Ministarstvo vanjskih i europskih poslova sklopit će s uspješnim prijaviteljima ugovore o dodjeli
financijskih sredstava u roku od najviše šezdeset (60) dana od donošenja Odluke o financiranju.
VIII.
Sva pitanja vezana uz javni poziv mogu se postaviti isključivo elektroničkim putem, slanjem upita naadresu elektroničke pošte programi.suradnje@mvep.hr, najkasnije do 26. travnja 2021. godine.
Odgovori na upite u najkraćem mogućem roku bit će dostavljeni izravno na elektroničke adrese s kojih
su poslani. Ministarstvo vanjskih i europskih poslova nema obvezu odgovoriti na pitanja postavljena
nakon isteka navedenog roka za slanje upita.
Objedinjeni pregled odgovora na sva postavljana pitanja objavit će se na javnim internetskim
stranicama Ministarstva vanjskih i europskih poslova http://www.mvep.hr/hr/ministarstvo/natjecaji,najkasnije do 10. svibnja 2021. godine.
U svrhu osiguranja ravnopravnosti svih prijavitelja, Ministarstvo ne može davati prethodne podatke oprijaviteljima, partnerima ili mišljenja o prihvatljivosti prijavitelja, partnera, aktivnosti ili troškova
navedenim u projektnim prijavama.
IX.
Ministarstvo zadržava pravo izmijeniti i dopuniti javni poziv i njegovu natječajnu dokumentaciju prije
datuma koji je određen kao rok za dostavu projektnih prijava. U tom slučaju sve izmjene i dopune
objavit će se na javnim internetskim stranicama Ministarstva vanjskih i europskih poslova
http://www.mvep.hr/hr/ministarstvo/natjecaji/.
Ministarstvo zadržava pravo bez posebnog obrazloženja izmijeniti ili poništiti javni poziv u cijelosti ili
djelomično u svakoj njegovoj fazi, uključujući nakon isteka datuma koji je određen kao rok za dostavu
projektnih prijava, kao i ne prihvatiti niti jednu pristiglu projektnu prijavu, o čemu će obavijestiti sve
prijavitelje u pisanom obliku. Obavijest će u ovom smislu biti javno objavljena na javnim internetskim
stranicama Ministarstva vanjskih i europskih poslova http://www.mvep.hr/hr/ministarstvo/natjecaji/.
X.
Ministarstvo vanjskih i europskih poslova će u suradnji s korisnicima financijskih sredstava u cilju
poštivanja načela transparentnosti trošenja proračunskog novca i mjerenja vrijednosti ostvarenih
rezultata odobrenih projekata, pratiti provedbu ugovorenih projekata u skladu s mjerodavnim
propisima, internim aktima i natječajnom dokumentacijom.

KLASA: 302-1/21-01/20
URBROJ: 521-VIII-02-21-2
Zagreb, 12. travnja 2021.